
Με αφορμή τα περιστατικά άσκησης βίας από γονείς προς εκπαιδευτικούς, καταδικάζω απερίφραστα τέτοιες ακραίες και παράνομες ενέργειες, οι οποίες δε συνάδουν με το θεσμό και το νόημα της Εκπαίδευσης. Σε κάθε περίπτωση, οι γονείς  οφείλουν να σέβονται τους νόμους και το χώρο του σχολείου, αλλά και να συνεργάζονται με τους εκπαιδευτικούς στον αγώνα που δίνουν για τη διατήρηση της ασφάλειας και της σωματικής και ψυχικής υγείας των παιδιών τους, εξασφαλίζοντας έτσι τις κατάλληλες συνθήκες για τη μόρφωση τους.

